cyanic-selkie/wikianc huggingface dataset:
Regjeringskvartalet
R5
Bygningen, på 48,215 m² bruttoareal, ble oppført i 1994–96 av Statsbygg og er tegnet av firmaet Torstein Ramberg AS. R5s fasade følger Akersgatas opprinnelige buede trasé og har søyler i første etasje. Fasaden er i naturstein, blant annet granitt og marmor, metall og glass. Hovedinngangen ligger i aksen med lindealleen foran Høyblokken. I R5 inngår fem lysgårder, den største med diameter på 24 meter. Takhøydene i fasadene er tilpasset den eldre bebyggelsens gesimshøyde, slik at de øvre etasjene er tilbaketrukket. De sosialdemokratiske idealene som ga Høyblokken ens utforming av kontorene er forlatt i R5, ved at politisk ledelse er prioritert med hensyn til lys og materialvalg.
På adressen Akersgata 57 lå tidligere to bygårder på fire og tre etasjer fra hhv. 1890 og 1863 og en bakgård i utmurt bindingsverk fra 1867, alle revet i 1992. Dittenkvartalet, R5 ligger i, var med i regjeringens planer for utvidelse av regjeringskvartalet så tidlig som i 1950-årene. Kvartalet har navn etter Hans Selchier von Ditten, som ledet Riksapotekets apotek her fra 1858.
På hjørnet av Akersgata og Teatergata står «Togagården» eller «Togahjørnet» (navnet etter restauranten «Toga» som holdt til her), omsluttet av R5. Den er en forretningsgård i fem etasjer tegnet av Kristen Rivertz, ferdigstilt i 1899. De to nederste etasjene av fasaden har natursteinplater i mørkt rødbrun, polert tønsbergitt, de øvrige rød og gul tegl. Stilen er nyrenessanse med vinduer delvis i jugend.
Togagården ble rehabilitert, helt ombygget inni og tatt i bruk som kantine for regjeringskontorene samtidig med R5. Fasaden fikk arkoppbygg og ble bevart. Bevaringen innebar store kostnader. Bevaringen av Togagården som en liten del inne i R5 på det sentrale hjørnet mot resten av Regjeringskvartalet, er uttrykk for den bevaringsstrategien Oslos myndigheter følger som Karl Otto Ellefsen, rektor ved Arkitektur-  og designhøgskolen i Oslo, kaller «narrativt vern», der enkeltbygninger vernes og skal stå som ofte ganske isolerte fortellinger om fortiden. I dette tilfelle var det økonomisk mulig fordi bevaringen kunne inngå i et stort statlig byggeprosjekt.
I 2014 holder Samferdselsdepartementet, Kulturdepartementet, Landbruks- og matdepartementet, Fornyings-, administrasjons- og kirkedepartementet, Kommunal- og regionaldepartementet og Barne-, likestillings- og inkluderingsdepartementet til i R5.
Bygningen ble lite skadet i terrorangrepet 22. juli 2011 og ble raskt tatt i bruk igjen. I regjeringens beslutning om nytt regjeringskvartal i mai 2014 er bygningen forutsatt solgt, og den blir ikke en del av det nye regjeringskvartalet.
Grubbegata 1
Grubbegata 1 er et tilbygg til Justisbygningen, ferdigstilt i 1940 etter en konkurranse i 1936. Arkitekt var Ove Bang. Arkitekturen er funksjonalisme med vindusbånd, og fasadene er kledd med solvåggabbro. Grubbegata 1 har seks hele etasjer, en mezzanin over 1. etasje som gir plass for en søylearkade mot gaten, og en inntrukket syvende etasje. De fleste vinduene ble skiftet ut i 1986. Spesielt for rettssaken mot Arne Treholt ble det i 1985 bygget en rettssal på taket.
Bygningen ble bygget for Oslo byrett (i dag tingretten) og lagmannsretten, som flyttet over fra Justisbygningen i 1940. Da tingretten og lagmannsretten flyttet til det nye Oslo tinghus i 1994, ble lokalene brukt av Høyesterett mens Justisbygningen ble renovert, og deretter ble bygget renovert og ombygget inntil Fiskeri- og kystdepartementet flyttet inn i 1999.
Trenor
Trenor, tidligere Rana trevarefabrikk, er en vindusfabrikk med hovedkontor på Hemnesberget i Nordland. Fabrikken produserer hovedsakelig vinduer, balkongdører og utvendige skyvedører.
Regjeringskvartalet
R6 og kunstverket Grass Roots Square
R6 (Regjeringsbygning 6) består av tre tidligere eiendommer: Teatergata 9, der det er oppført et nybygg og Keysers gate 6 og 8, der tidligere bygninger er bygget om for nytt formål. Byggene ligger også langs Munchs gate. Innendørs atkomst til de andre bygningene i Regjeringskvartalet er gjennom kulvert til R5. R6 er på ca. 21 400 kvadratmeter bygningsareal, kostet ca. 1,1 milliarder kr i prisnivå per juni 2012, og har ca. 430 arbeidsplasser. Reguleringsplan ble godkjent av Oslo kommune i mai 2009, og byggingen an nybygget startet i august samme år. Det ble satt høye miljømål for bygget. Utsmykningen i nybygget er tre store veggmalerier av Vanessa Baird. «Lyset forsvinner – bare vi lukker øynene» i presserommet i første etasje øynene er ferdigstilt. De to andre ferdigstilles i 2013 i de to statsrådseksjonene. I foyeren i første etasje har Kajsa Dahlberg et tekstbasert arbeid, «Hundre år på en arbeidsdag», med tekster fra den norske kvinnebevegelsens historie 1913–2013 som spilles av på veggen i et 7,5 timers program.
Nguyễn Văn Toàn
Nguyễn Văn Toàn (født 6. oktober 1932 i Huế, død 19. oktober 2005) var en general i Sør-Vietnams hær under Vietnamkrigen.
Han ble uteksaminert fra militærakademi i Dalat i 1952.
Han hadde blant annet kommandoen over den sentrale frontavsnittet under den nordvietnamesiske påskeoffensiven i 1972 og et frontavsnitt under sluttkampene om Saigon i 1975.
Regjeringskvartalet
R6 og kunstverket Grass Roots Square
I Keysers gate 8 holdt Statens enkekasse til (derav kallenavnet «Enkekassa»). Bygningen ble tegnet av arkitekt Harald W. Bødtker, inspirert av florentinske renessansepalasser, og sto ferdig i 1899 i tre etasjer. Ytterligere tre etasjer ble bygget på i 1955. De opprinnelige etasjene har sokkel i Iddefjordsgranitt, kledning av rødbrun tønsbergitt, mens de skulpturelt utformede feltene under vinduene er i kleberstein. Fasaden på påbygget er antakelig i Drammensgranitt. Bygningen behandles som fredet under ombyggingen til høyverdig kontorstandard. På Teatergata 9 sto Spareforeningen Biens kontorbygg fra 1986, som er revet for å gi plass til R6.
Helse- og omsorgsdepartementet flyttet 15. juni 2012 inn i R6, og skal dele R6 med Landsbruks- og matdepartementet og Departementenes Servicesenter. Den økte kapasiteten i kvartalet med R6 var også før 22. juli 2011 ment å muliggjøre at Miljøverndepartementet kunne få plass i Regjeringskvartalet.
I regjeringens beslutning om nytt regjeringskvartal i mai 2014 er R6 forutsatt solgt, og bygningene blir ikke en del av det nye regjeringskvartalet.
Plassen foran R6 mot Munchs gate er hellelagt og inneholder kunstverk i regi av KORO (Kunst i offentlige rom). Kunstneren Do-Ho Suh (født 1962) fra Korea og USA vant den internasjonale konkurransen som ble avholdt i 2009 med prosjektet «Grass Roots Square», som inneholder ca 50 000 små bronsefigurer i 8 til 16 cm høyde, patinert slik at de vises i irrgrønn farge. På avstand ser feltene ut som plen, mens det på nært hold fremtrer menneskefigurer av stor detaljeringsgrad og ulik alder, etnisitet og kjønn. Kunstneren sier om verket: «Grass Roots Square befinner seg på bakken, i samme høyde som plassen og offentligheten. Det er dette nivået, grasrotnivået, man bør se samfunnet fra.» Det horisontale kunstverket forbindes til fasadene ved en rødeik han har plassert i tilknytning.
Tre plasser og Regjeringsparken
Einar Gerhardsens plass ligger mellom S-blokken, R4 og Høyblokken. Grubbegata går gjennom plassen. Foran S-blokken står skulpturen «Aurora» av Knut Steen, plassert her i 1982.
Johan Nygaardsvolds plass ligger mellom Gamle regjeringsbygning, Høyblokken og Y-blokken, med Regjeringsparken. Plassen vender mot Akersgata, der R5 ligger på den andre siden av gaten.
Mellom Y-blokken, Deichmanske bibliotek og Grubbegata ligger Arne Garborgs plass, med et nedre plan ved Hospitalsgata og inngangen til Hovedbrannstasjonen, og et øvre plan uten trafikk på lokket over Hospitalsgata.
Nasjonal betydning og bevaringsverdi
Riksantikvaren skriver i NB! registeret:
Gamle regjeringsbygning, Høyblokken, S-blokken, R5 og glassgangen på Einar Gerhardsens plass er oppført på Byantikvarens gule liste som bevaringsverdig. I høringsutkast til landsverneplan fra juli 2010 ble det foreslått at S-blokken og Regjeringsparken gitt verneklasse 2 Bevaringsverdig, mens Gamle Regjeringsbygning, Høyblokken, Y-blokken, R5 og Møllergata 19 med interiører, og lindealleen foreslås gitt verneklasse 1 Fredning. Arbeidet med landsverneplan som omfattet Regjeringskvartalet, ledet av Riksantikvaren, stoppet etter 22. juli 2011. Muligheten for at flere bygninger kan måtte rives har ført til ny debatt om verneverdien.
Terrorangrepet 22. juli 2011 og arbeidet med nytt regjeringskvartal
Den 22. juli 2011 ble store deler av regjeringskvartalet skadet i et terrorangrep der åtte mennesker ble drept. Store fysiske skader på bygningsmassen, særlig Høyblokken, S-blokken, R4 og Y-blokken, førte til at de fleste departementer måtte finne nye kontorer for lang tid fremover.
Delta State University
Delta State University er et delstatseid universitet i Cleveland, Mississippi. Det ble grunnlagt i 1924 som lærerskole, og ble universitet i 1974.
Regjeringskvartalet
Nytt regjeringskvartal og bevaring eller riving
Fra 2011 har regjeringen arbeidet med gjenoppbygging av kvartalet, blant annet spørsmålet om bevaring eller riving. R5 ble tatt i bruk igjen få dager etter angrepet. Mange av departementene har lokaler utenfor kvartalet per 2014. Regjeringen opprettet 26. januar 2012 en blogg for å tilrettelegge for diskusjon om Regjeringskvartalets fremtid, som var i drift frem til 1. april 2012. Det har senere vært en omfattende offentlig debatt om hvorvidt noen av dem bør rives og erstattes med nye bygninger. Konsulentselskapene Opak, Metier og LPO arkitekter la 27. juni 2013 frem fem forslag til fremtidig regjeringskvartal (konseptvalgutredningen).
Delta State University
Skolene er:
Delta State hadde 4 217 studenter i 2006, og dette året var skolepengene US$ 4 498 for studenter fra Mississippi. Det undervises helt opp til doktorgrad.
John Hilpert har vært rektor siden 2003.
Regjeringskvartalet
Nytt regjeringskvartal og bevaring eller riving
Riksantikvaren anbefaler i sin utredning av 11. oktober 2013 på oppdrag av Miljøverndepartementet å verne Y-blokken og Høyblokken, og det går frem av utredningen at behovene for sikkerhet og moderne lokaler kan dekkes også ved vern. Utredningen anbefaler at noen av de samfunnsøkonomiske utredningene i konseptvalgutredningen gjøres på nytt. Bygningenes kulturhistoriske, arkitektoniske og kunstneriske verdi er ikke svekket etter terrorangrepet 22. juli 2011, og særlig har Høyblokka fått økt symbolsk betydning ved at den ble stående etter bombeangrepet.
Dovre Group og Transportøkonomisk institutt la 17. februar 2014, på oppdrag av Kommunal- og moderniseringsdepartementet, fram en rapport med ekstern kvalitetssikring av konseptvalgutredningen for et fremtidig regjeringskvartal. I rapporten pekes det på at konseptvalgutredningen har prioritert de vurderingskriteriene som er brukt, som grunnlag for å anbefale riving av Høyblokken. Det er det ikke faglig grunnlag for. Beslutningstakernes vurdering av prioriteringen var ikke kjent. De kan vurdere verneverdien som viktigere enn konseptvalgutrederne. På den annen side peker kvalitetssikrerne på at samfunnsøkonomisk kostnad ved bevaring trolig er høyere enn antatt i konseptvalgutredningen, og muligheten for realisering av et samlokalisert regjeringskvartal over lang tid er større ved riving, uten at forfatterne av rapporten har faglig grunnlag for å veie dette opp mot verneverdi. Kvalitetssikringsrapporten anbefaler et lengre tidsperspektiv enn konseptvalgutredningens 50 år, og en konsentrert utbygging i det eksisterende regjeringskvartalet.
I årene før angrepet ble det vedtatt at Grubbegata skulle stenges fra Høyesteretts plass til Hospitalsgata av hensyn til sikkerheten for regjeringsbygningene.
Regjeringen kunngjorde 25. mai 2014 at den har besluttet konsept og hovedmodell for det nye kvartalet. Det blir det såkalte «Konsept Øst». Dette innebærer at H-blokken bevares, mens S-blokken, Y-blokken og R4 rives. I tillegg vil Utenriksdepartementet flytte fra Victoria terrasse til Regjeringskvartalet, slik at alle departementene unntatt Forsvarsdepartementet vil ha lokaler i kvartalet. Det er i utredningene forutsatt 5700 arbeidsplasser i 2014. Tidsanslag for vedtatt reguleringsplan er 2016, for bygging årene 2023 til 2025. Det nye regjeringskvartalet etter konsept øst vil strekke seg fra Høyesteretts plass til Kristparken, i øvre del av Grubbegata bare på østsiden. Det innebærer at bygninger kan bli plassert på Hammersborg torg.
I april 2019 startet rivingen av Regjeringsbygg 4 og Møllergata 17.
Midlertidig og permanent minnested etter 22. juli
I februar 2014 ble det lagt fram forslag til nasjonale minnesteder etter hendelsene 22. juli. En midlertidig minneutstilling ble åpnet 22.07.2015,. Et permanent minnested bygges sammen med gjenoppbyggingen av Regjeringskvartalet, med beregnet ferdigstilling en gang fra 2020 til 2022. Svenske Jonas Dahlberg vant konkurransen om å lage minnestedene. Stein og vegetasjon fra kuttet ved Sørbråten, minnestedet nær Utøya, vil bli brukt som materiale for både midlertidig og permanent minnested. Det permanente minnestedet vil være et amfi ved Høyblokken, på vestsiden mellom bygningen og Akersgata.
Xigazê (Xigazê)
Xigazê, eller Shigatse, (forenklet kinesisk: 日喀则; tradisjonell kinesisk: 日喀則; pinyin: Rìkāzé; tibetansk: གཞིས་ཀ་རྩེ་ ; Wylie-translitterasjon: Gzhis-ka-rtse) er en by og et bydistrikt i prefekturet Xigazê i den autonome region Tibet. Det er Tibets nest største by etter hovedstaden Lhasa. Byen ligger der elvene Yarlung Zangbo (Yar-lung Gtsang-po) (eller Brahmaputra) og Nianchuhe (年楚河) møtes. Aigatse var hovedstad for den gamle tibetanske provinsen dBus-gTsang (Ü-Tsang).
I den bymessig oppbygde bebyggelse bodde det da 46,060 personer.
Populære besøksmål er klosteret Trashilhünpo, som er Panchen Lamas tradisjonelle sete, og Samdrubtse Dzong, eller Shigatse dzhong, en borg som er blitt restaurert mellom 2005 og 2007. Det arrangeres av og til utflukter mot Mount Everest.
Samferdsel
Kinas riksvei 318, en av Folkerepublikken Kinas lengste hovedveier, går gjennom området. Den begynner i Shanghai og går blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.
Trenor
Fabrikken ble etablert i 1925 med produksjon av vinduer, møbler, dører, trapper, kjøkkeninnredninger og lignende. I 1960 var Rana trevarefabrikk en av fem fabrikker som var med på etableringen av Trefaco. Senere dannet Rana trevarefabrikk Trenorgruppen sammen med Bindalsbruket og Svenningdal trevarefabrikk. I 2010 ble Trenorgruppen avviklet.
Trenor er en sammensetning av «tre i nord».
Liberia under Afrikamesterskapet i friidrett 2004
Liberia deltok under Afrikamesterskapet i friidrett 2004 (utendørs) fra 14. til 18. juli 2004 i Brazzaville i Republikken Kongo. Nasjonen tok ingen medaljer under mesterskapet.
Leopold I av Lippe
Leopold I (født 2. desember 1767, død 5. november 1802) var først greve av Lippe-Detmold (1782–1789) og så fyrste av Lippe (1789–1802).
Han ble født i Detmold, sønn av Simon August, greve av Lippe-Detmold (1727–1782) og hans andre kone prinsesse Leopoldine av Anhalt-Dessau.
Han fikk sin utdanning i Dessau, og da han ble 18 år reiste han for å studere ved Universitetet i Leipzig. Da faren døde den 1. mai 1782, tok Leopold over som greve av Lippe-Detmold, og forble greve inntil Lippe ble oppgradert til fyrstedømme i 1789.
Han ble gift med prinsesse Pauline av Anhalt-Bernburg (1769–1820) den 2. januar 1796 i Ballenstedt. Han fikk to sønner med henne:
Leopold døde i Detmold, og sønnen Leopold tok over som fyrst Leopold II.
Frances the Mute
Frances the Mute er det progressive rockebandet The Mars Voltas andre musikkalbum, utgitt 1. mars 2005.
På dette albumet ble bandet utvidet med tre nye medlemmer, Marcel Rodriguez-Lopez på perkusjon, Juan Alderete på bass, og Adrian Terrazas-Gonzales på saksofon.
Cape Maria van Diemen
Cape Maria van Diemen er et nes og det vestligste punktet på Nordøya på New Zealand. Siden neset ligger på nordenden av Aupourihalvøya er det en vanlig feiloppfatning at neset også er det nordligste punktet på Nordøya. Det nordligste punktet er Surville Cliffs 30 kilometer øst for Cape Maria van Diemen.
Neset ble navngitt av den nederlandske oppdageren Abel Janszoon Tasman under hans oppdagelsesreise i Sør-Stillehavet i 1643. Navnet er etter kona til sponsoren hans Anthonie van Diemen som var guvernør ved den nederlandske kolonien i Batavia (nåværende Jakarta i Indonesia. På den samme reisen navngav han også Van Diemens land (nåværende Tasmania).
Gävleborgs län
Gävleborgs län er et län i det midtre Sverige. Det grenser til lenene Uppsala län, Västmanlands län, Dalarnas län, Jämtlands län og Västernorrlands län.
Landskap
Landskapene Gästrikland og Hälsingland omfatter nesten hele dagens Gävleborg län.
Administrasjon
Hovedoppgavene for lensadministrasjonen er å utføre de oppgavene gitt av Riksdagen og den svenske regjeringen, å koordinere og oppmuntre til lenets økonomiske vekst og ivareta rettssikkerheten.
Funhouse (album)
Funhouse er et studioalbum av Marius Müllers band Funhouse, utgitt i 1990 på Sonet.
Gotlands län
Gotlands län er et län i Sverige. Det består av øya Gotland i Østersjøen, samt Fårö, Gotska Sandön og noen nærliggende mindre øyer. Gotland er Sveriges største øy, og det har vært bebyggelse og drevet handel her i årtusener. På grunn av dette, finnes det et stort antall fortidsminner på Gotland. Over 42 000 er i dag registrert. Årlig arrangeres det middelalderfestival i Visby. Länet består av kun en kommune; Gotland kommune.
Landskap
Landskapet Gotland omfatter hele dagens Gotlands län.
Historie
Gotland var tidlig et handelssentrum, og har også fungert som tilholdssted for sjørøvere. I middelalderen oppsto det konflikt mellom innflyttede tyske kjøpmenn i Visby og bøndene rundt. Det førte til borgerkrig på Gotland som til slutt ble bilagt av den svenske kongen Magnus Ladulås i 1288. I 1361 ble øyen invadert av danskene. Først i 1645 ved freden i Brömsebro ble Gotland igjen svensk.
Rhabdotops
Rhabdotops er en slekt av biller som hører til gruppen gullbasser (Cetoniinae) i den artsrike gruppen skarabider (Scarabaeoidea).
Beskrivelse
En middelsstor, fargerik gulbasse. "Snuten" (clypeus) er bredt U-format innskåret foran. Kroppen er for det meste skinnende mørkt metallisk grønn, men pronotum har brede, oransje sidestriper og dekkvingene oransje tegninger. Oversiden er kraftig punktert på sidene, men blank og glatt i midten. Hver dekkvinge har en lengdekjøl som går like til bakkanten.
Utbredelse
Slekten er utbredt på øyene Lombok og Bali i Indonesia.
Pavel Bermondt-Avalov
Pavel Rafalovitsj Bermondt-Avalov (russisk: Павел Рафалович Бермонт-Авалов; Avalov er russisk for det georgiske Avalishvili, født 4. mars 1877 i Tbilisi i Det russiske keiserdømme, død 27. januar 1974 i New York i USA) var en russisk ussuri-kosakk og krigsherre. På morssida nedstammet han fra den georgiske adelsfamilien Avalishvili.
Bermondt-Avalov ble utnevnt til å lede den tyskopprettede russiske hæren, senere kjent som bermontierne, som skulle slåss mot bolsjevikene i den russiske borgerkrigen, men siden han trodde at kommunistene ville bli beseiret uten hans hjelp, bestemte Bermondt-Avalov seg for heller å gå til åtak på de nylig selvstendige landa Litauen og Estland. Hans «russiske spesialkorps» skal ha bestått av 50 000 mann, for det meste baltiske tyskere, men også noen russiske krigsfanger rekruttert fra tyske fangeleirer, men det besto sannsynligvis ikke av mer enn 20 000 stridende. Bermondt-Avalov var en av få antikommunistiske generaler som åpent propaganderte monarkistiske ideer.
Bermondt-Avalov ble forfremmet til generalmajor i 1918. Han tok kontrollen over Den hvite armés styrker i Baltikum fra prins Anatolij Liven, som kommanderte en del av den baltisk-tyske hæren. I 1919 slo han sammen styrkene sine med generalmajor Rüdiger von der Goltz' styrker, som dermed utgjorde den såkalte «vestlige frivillige hær» (Западная добровольческая армия), som forsøkte å erklære «den vestlige sentralregjeringa» i Riga. Bermontinerne klarte å ta en stor del av Samogitia og Vest-Latvia og inntok Riga, men ble siden beseiret av den litauiske og den latviske hæren, med hjelp av estiske styrker. Disse baltiske hendelsene bidro til å bygge opp Avalovs allerede eksisterende rykte som en eventyrer.
Bermondt-Avalov emigrerte deretter til Vest-Europa, hvor han ga ut en memoar-bok. Han døde i New York i 1974.
Gozo
Gozo er en øy i Middelhavet tilhørende Republikken Malta. Øya er 14 km lang og 7 km bred. Gozo betyr glede (gammelarabisk Għawdex) og den er den nest største av de maltesiske øyer. Gozo har et areal på 67 km² og under folketellingen i 2021 hadde den et innbyggertall på 31 232 (med Comino). Øya består av 16 landsbyer og øyas hovedstad er Victoria, også kalt Rabat.
Øya kalles også på folkemunne The Island of Calypso da den tilsvarer øya Ogygia i Homers Odyssey, hvor nymfen Calypso holdt den greske helten Odysseus i syv lange år som kjærlighetsfange.
Øya er mindre utbygd enn hovedøya, den har landlig karakter og er kjent for sine naturskjønne åser. Det går en bilfergen fra Ċirkewwa på hovedøya til Mġarr på Gozo.
På en høyde ved havnen i Mgarr ligger det imponerende Fort Chambray. Malteserordenen bygde fortet for 250 år siden for å beskytte byens innbyggere mot inntrengere, hovedsakelig fra det osmanske riket. I dag er kystbatteriet og Garzes Tower, som var en del av forsvarssystemet, revet. I 1979 begynte arbeidet med å gjøre fortet om til et turistkompleks, som aldri ble helt ferdigstilt på den tiden. På midten av 1980-tallet ble garnisonens kirkegård tømt, og restene ble flyttet til Santa Marias kirkegård i Xewkija i 1991. Gravsteinene er plassert rundt fortet på et tilbaketrukket sted. Ødeleggelsen av fortets kirkegård har av mange blitt kalt en «kulturell hærverk». I januar 1993 startet arbeidet igjen med å bygge om deler av fortet til boliger. Siden den gang er flertallet av boligene bygget og deler av bastionen er renovert.
Øya er rik på historiske steder som Ġgantija-templene, som står på UNESCO verdensarvliste. Det er noen få sandstrender på øya, som Ramla Bay og San Blas Beach på nordøst kysten, og på sørkysten Hondoq ir-Rummien og Mġarr ix-Xini. Gozo regnes som en av de beste dykkedestinasjonene i Middelhavet og et senter for vannsport.
Øya har flere bemerkelsesverdige naturtrekk, inkludert Inland Sea som er et av de mest populære stedene for dykkere. Inland Sea er en liten sjø med en grotte/tunell ut til havet hvor fiskebåtene kan passere. Det er også små båter som tar turistene gjennom grotten og ut til de mindre hulene ute langs kyste hvor det er vakre farger. Inland Sea ligger ved Dwejra hvor også Dwejra tårnet eller Qawra tårnet og Kappella Sant' Anna ligger. Tidligere lå også Azure-vinduet også her, en naturlig kalksteinbue, som var et bemerkelsesverdig geologisk formasjon frem til det kollapset 8. mars 2017.
En mindre kjent kalksteinsbue som fremdeles står er Wied il-Mielaħ-vinduet.
Ninus grotten og Xerris grotten er to underjordiske grotter fulle av stalaktitter og stalagmitter. I tillegg har man Tal-Mixta grotten med sin fantastisk utsikt, som er et kjent motiv fra mange feriebilder.
Også Victoria er et populært sted for turisme med Cittadella også kalt Castello, St. George's Basilica, Church of St Francis og Church of St Augustine.
EM i baseball 2019
EM i baseball 2019 (europamesterskapet i baseball) ble arrangert i Bonn og Solingen i Tyskland i 2019.
August Thomle
August Thomle (født 6. juni 1816 i Arendal, død 24. juni 1889 i Kristiania) var en norsk ordfører og høyesterettsassessor.
August Thomle var sønn av Erik Andreas Thomle (senior) og Mette Maria Binneballe, og bror til ordfører og høyesterettsassessor Iver Steen Thomle. Han ble gift i 1845 med Helene Marie Fredrikke Binneballe, og som enkemann i 1860 med Catharina (Cathinka) Kraft.
Thomle tok juridisk embetseksamen ved universitetet i Christiania 1837, og var en kort tid kopist, før han i 1838 ble prokuratorfullmektig i Drammen. Han hadde et opphold i Frankrike i årene 1842–1843, i Rouen og Paris, og fra 1843 var han over- og underrettsprokurator i Kristiania. Thomle ble assessor i Kristiania Stiftsoverrett i 1856, og var ordfører i hovedstaden i 1863. Han var assessor i Høyesterett i årene 1865–1881.
August Thomle ble utnevnt til Ridder av St. Olavs orden 15. oktober 1868 for «fortjenestlig Embedsvirksomhed».
Havnegata (Oslo)
Havnegata var en gate i Bjørvika i Oslo. Plasseringen varierte noe gjennom gatens levetid. Navnet er fra 1864.
I begynnelsen dreide det seg om en liten gatestump på sørsiden av Østbanestasjonen, mellom Lille Strandgade (Strandgata) og Jernbanebryggen, og med Paléhaven på sørsiden.
Senere ble Bispelokket anlagt og havneområdet fylt opp. Havnegata ble en tilførselsvei fra E18 til sørsiden av Oslo Ø og senere Oslo S med flytogterminalen.
På området der gaten lå i de siste årene, er Thon Hotel Opera oppført.
Brunskrubb
Brunskrubb (Leccinum scabrum) er en spiselig sopp i slekten skrubber. Brunskrubben danner sopprot med bjørketrær. Brunskrubben ble først vitenskapelig beskrevet i 1821, og både Jean Baptiste François Pierre Bulliard og Samuel Frederick Gray regnes som ansvarlige for å ha gitt brunskrubben sin vitenskapelige definisjon.
Kjennetegn
Det er en rørsopp, og har dermed et tykt svampaktig rørlag på undersiden av hatten. Selve hatten er gjerne 5 - 15 cm bred og konveks. I fuktig vær kan brunskrubben være svakt klebrig. Fargen varierer fra brun til gråbrun, men gamle sopper kan være delvis blågrønne. Rørlaget, altså det svampaktige laget under hatten, er først skittenhvitt, men går over til brungrått eller får brune flekker.
Stilken er 8-15 centimeter høy og 1-3 cm. tykk. Den er som oftest tynn og svakt konisk slik at den er tykkere i bunn. Stilken har ingen krager eller slirer, men er skjellet med brunsvarte skjell. Kjøttet til fruktlegemet er hvitt, og skifter ikke farge ved overskjæring, i motsetning til svartskrubb og svart ospeskrubb, som begge har rødlig eller grønnlig kjøtt. Brunskrubben har ingen markant lukt.
Utbredelse
Brunskrubb kan finnes i hele Europa og Nord-Amerika. Den er også godt utbredt på New Zealand. I Norge er brunskrubb spredt over hele landet.
Myint Swe
Myint Swe er et burmesisk navn, og kan vise til:
Enneadene
Enneadene (gammelgresk Ἐννεάδες) er den nyplatonske filosofen Plotins samlede verker, redigert av hans elev Porfyrios ca år 270. Tekstene ble av Porfyrios redigert slik at de kom til å utgjøre seks bøker à ni avhandlinger. Derav navnet Enneade som betyr ni. Nyplatonismen og Plotins tenkning kom til å utgjøre en betydelig innflytelse på den senere kristne teologien.
Avsnitt fra verket refereres til som «''V.3. (49) 2.14-16», som betyr Femte enneade, tredje bok (nr 49 i Porfyrios kronologiske oversikt over Plotins verker), kapittel 2, linjene 14-16.
Norske utgaver
Plotin
Eduard Robert Flegel
Eduard Robert Flegel (født 13. oktober 1855 i Vilnius, død 11. september 1886 i Brass ved Nigerdeltaet) var en tysk oppdagelsesreisende i Afrika.
Flegel var kjøpmann og kom i denne egenskap til Vest-Afrika. I 1879 dro han oppover elven Benue, 200 kilometer lengre opp enn noen europeer før var kommet. I 1880 reiste han opp Niger til Gomba og derifra til Sokoto, og nådde i 1882 en helt ny reisevei til Jola, og på tilbakereisen Benues kilder i Ngaundere.
Med støtte fra Afrikaselskapet og Den tyske kolonialforening prøvde han å åpne Benueområdet for tysk handel, men det britiske Royal Niger Company kom ham i forkjøpet.
Karlsøya
Karlsøya er ei øy i Karlsøy kommune i Troms og Finnmark fylke. Det er rundt en times kjøring fra Tromsø til kommunesenteret Hansnes. Derfra er det fergeforbindelse til Karlsøya.
Landlungesnegler
Landlungesnegler eller terrestre snegler (Stylommatophora) er bløtdyr og de fleste har et spiralvridd skall. Men noen mangler et synlig skall og kan omtales som nakensnegler. De utgjør en delgruppe av lungesneglene. I Norge finnes omtrent 100 arter, hvorav «nakensneglene» utgjør 22 arter.
Karlsøya
Navnet Karlsøy kommer av mannsnamnet Kalfr eller av Kalven, i betydninga «den lille øya som ligger ved den store», det vil si Vanna. Karlsøya ligger altså rett sør for Vanna og nordøst for Reinøya.
På grunn av berggrunnen har Karlsøya en rik flora, spesielt av orkidéer. Mange planter har her sin nordgrense. Karlsøya har også en stor havørnbestand.
Landlungesnegler
Det latinske navnet er sammensatt av stylos = stilk, omma = øye/øyne og phora = å bære. Det kan fritt oversettes til å bære øynene på stilk.
Karlsøya
Historie
Det har bodd mennesker på øya siden steinalderen. Kirkestedet er dominert av den statlige Karlsøy kirke fra 1854, og været ellers er preget av gamle, fine trehus. 40 - 50 innbyggere.
Presten Alfred Eriksen startet Nord-Norges største avis, Nordlys, på Karlsøya i 1902. I 1903 ble han var den første representanten for Arbeiderpartiet som ble valgt inn på Stortinget.
Landlungesnegler
Utseende
Landlungesnegler har to par tentakler. På spissen av det bakerste paret finnes øynene. Landlevende arter skiller ut et slim fra kjertler foran på foten. Enkelte arter, slik som skogsneglene har et skall som er overvokst av kappen (skjult skall).
Levevis
Landsneglene lever av planter, bær, sopp, moser og døde dyr, som makk og snegler. Snegler er viktige i næringskjeden da de er mat for flere dyr, som insekter, gnagere spissmus og fugler.
Karlsøya
Alternativt samfunn
På begynnelsen av 1970-tallet snudde den negative trenden. «Den grønne bølgen» av ungdom som ville flytte på landet og starte jordbruk, slo over Karlsøya. Mange flyttet fra byene – inspirert av hippie-bevegelsen – til en enklere og mer naturlig tilværelse på landet. De ville også skape et alternativt samfunn og begynte med kollektivbruk med økologisk drift. I løpet av noen få år ble jord dyrket, hus og fjøs bygd og fra en skole med 2-3 elever var det på det meste over 20 elever på skolen. Det ble bygget syv gårdsbruk med geit og sau, og Karlsøya ble et symbol for kampen mot fraflytting av distriktene og nedlegging av jordbruket i Norge.
Barna som vokste opp på øya i denne perioden måtte til Tromsø for videre utdannelse etter grunnskolen, og svært få kom tilbake og bosatte seg på Karlsøya.
Landlungesnegler
Levevis
Om vinteren ligger de i dvale under røtter, stokker, steiner eller i kompost (blant råttnende planterester).
Karlsøya
Alternativt samfunn
Etterhvert ble også bøndene eldre og slitne, og i dag er det bare ett gårdsbruk med rundt hundre «villsau» på øya.
Det finnes en liten dagligvarebutikk på øya som drives på idealistisk grunnlag. Den er åpen alle dager unntatt søndag og har det meste av det man trenger. Butikkens lokaler ligger på øyas gamle skole som ble bygget i 1849. Der er det også et kunstgalleri med utstillinger av først og fremst nordnorske kunstnere. Butikken er øyas viktigste sosiale møteplass og der treffer man øyas befolkning, især på lørdags formiddag.
Landlungesnegler
Formering
Landlungesnegler er tvekjønnet, noe som gjør det lettere å finne en partner. De har kompliserte kjønnsorgan og de kjønnsmodne parer seg om våren.
Paring skjer hos de fleste på det stedet de møter hverandre. Men noen arter har en særegnen paringslek. Kroppene presses sammen, fot mot fot, rett ovenfor hverandre. Med vaggende bevegelser beføler de hverandre med leppene og tentaklene. Etter en tid vrenger den ene sneglen ut sin vaginaåpning og en pilsekk med en kalkpil som den stikker inn i partnerens kropp. Den andre sneglen gjør likeså og paringen kan begynne. De befrukter hverandre samtidig som de henger i en slimtråd fra et tre eller lignende. Etter akten faller de ned på bakken.
Ettersom de er tvekjønnet kan begge legge egg. Snegler dør ofte like etter paring og egglegging. Noen arter blir to år, men de fleste lever bare ett år.
Systematisk inndeling
Denne inndelingen omfatter de europeiske delgruppene, ned til familienivå.
Astrid Moss
Astrid Laura Moss (født 6. mai 1884 i Kristiania, død 20. desember 1966 i Oslo), sekretær, var i mange år sjef for navnekontoret i Justis- og politidepartementet. Hun er mest kjent for å ha utgitt to bøker med forslag til nye slektsnavn, beregnet særlig på personer med patronymikon (etternavn som ender på -sen, f.eks. Hansen, Johansen osv.), som var og er svært vanlige i arbeiderklassen.
Boken Forslag til nye slektsnavn kom i 1940 og 2000 nye slektsnavn i 1947. Bøkene inneholder nykonstruerte navn som har preg av å være gårdsnavn, selv om de ikke kan knyttes til reelle gårdsbruk.
Blant de nye slektsnavnene Moss foreslo var Jagland (som ble tatt av Thorbjørn Jaglands familie, som tidligere hadde navnet Johansen) og Stålsett (som ble tatt av Gunnar Stålsetts familie, som hadde det kvenske navnet Sirkka). Andre forslag var Engvin, Gløbu, Ilmo, Jarlvik, Plogfur, Rimeid, Uvholt og Økling (1940-utgaven), Arnbolt, Basthus, Flåtorp, Hirsum, Jagdum, Ofsdal, Ripen, Ståldal, Ystvang og Åslein (fra 1947-utgaven).
MS «Volt Collector II»
MS «Volt Collector II», tidligere MS «Oljevern 04» er en norsk bløggebåt bygget ved Sandnessjøen Slip & Mek Verksted som byggenummer 38 i 1978. Skipet har en lengde på 32,49 meter og en bredde på 6,81 meter.
Historie
Skipet ble bygget som MS «Oljevern 04» ved Sandnessjøen Slip & Mek Verksted i 1978. Den 10. juni 1978 ble skipet levert til Statens Forurensningstilsyn, Kystverket. Skipet ble brukt til overvåking av forurensing og oljevern.
William Bjeglerud
William Fredriksen Bjeglerud (født 16. februar 2003) er en norsk fotballspiller som spiller for.
Drammen travbane
Drammen travbane ble etablert i 1953, av Drammen og Opland Travselskap på nordsiden av Drammenselva i bydelen Åssiden. Den nye banen med en lengde på 800 meter ble bygd nord for Buskerudveien og øst for Rosenkrantzgata. Banen ble offisielt åpnet andre pinsedag i 1955. I 1964 ble Travkroa innviet, to år senere i 1966 fikk travbanen et eget stallanlegg og året etter fikk banen flomlysanlegg. I 1974 ble en spillehall innviet, to år senere ble den utvidet med en tribune med tusen sitteplasser.
Historie
Banen ble fra 1955 til 1988 drevet av Drammen og Opland Travselskap, etter det overtok Buskerud Travforbund. Fra 1. januar 1997 er det Drammen Travbane AS som er arrangøransvarlig ved Drammen Travbane.
Totalisatorbane
Drammen travbane var en av Norges to 800-meters totalisatorbaner. Hele banen var på ca. 130 mål og det var plass til om lag 7-8 000 tilskuere langs banen. Langs banen var det en stor innendørs tribune med Spillehall i underetasjen, bygningen inneholdt også kontorlokaler for administrasjonen i Drammen Travbane AS.
Rekorder
Den raskeste tiden som er oppnådd på Drammen Travbane ble notert 17. september 2005. Da vant varmblodstraveren Always Alluring, kusket av Trond Skauen på kilometertiden 1.13,5 over 2100 meter. Den raskeste kilometertiden som er oppnådd av en kaldblodshest er på 1.22,1. Den ble satt av hesten Moe Odin med kusk Asbjørn Mehla 2. desember 2006. De raskeste tidene oppnådd i travløp ble notert til 1.25,1 av Rapp Best (kaldblodshest) 28. august 2006 og Amber Bros (varmblodshest) på tiden 1.15,7 18. juni 2006.
Slutten
Travbanen flyttet opprinnelig fra Marienlyst til Åssiden fordi bydelen og byen trengte den store tomta som en travbane krever til videre byutvikling. Den nye travbanen endte derfor på Åssiden, som den gang var et landlig område. Etter over femti års drift har byen innhentet Åssiden, og bydelen kan ikke lenger sies å «ligge på landet». Bydelen har utviklet seg med boliger og næringsvirksomhet, og områdene til å utøve hestesport rundt travbanen har blitt betydelig begrenset. Travsportens utvikling har i tillegg gjennomgått en markant endring i forhold til publikumsoppslutning på løpsdagene. Tidligere var travbanen hovedbase for publikumsfunksjonene knyttet til sporten. I de senere år er spill hos kommisjonær og nettbasert spill blitt viktigere og publikumsfremmøtet på løpsdagene avtok. I denne sammenheng var travbanen overdimensjonert og lite lønnsom. Banen ble derfor nedlagt 21. desember 2019, etter 19 623 travløp fordelt på 2 370 arrangementer og 115 000 startende hester totalt. Banen og stallanlegget ble opprettholdt som treningssenter fram til årsskiftet 2021.
Thisted lufthavn
Thisted lufthavn (IATA: TED, ICAO: EKTS) er en liten flyplass som ligger utenfor den danske byen Thisted. Flyplassen eies av Thisted kommune.
Thisted lufthavn hadde tidligere to daglige flyvninger til København, som ble fløyet av flying.dk som også drev flyplassen. Flying.dk avsluttet all trafikk på flyplassen fra 1. februar 2007.
Thisted kommune har støttet driften av flyplassen med 2.5 millioner DKK. I april 2007, har kommunen ennå ikke funnet et nytt selskap som vil drive flyplassen.
Adkomst
Flyplassen ligger ved riksvei 26, 8 kilometer fra Hanstholm og 15 kilometer fra Thisted.
DePaul University
DePaul University er det største katolsk universitetet i USA, lokalisert i Chicago, Illinois. Det ble grunnlagt 1898, oppkalt etter den franske presten Vincent de Paul, og har i alt sju campuser i Chicago og forsteder.
DePaul hadde 23 149 studenter fra 30 land immatrikulert i 2006, og 23 401 i 2007 – herav 1 024 jusstudenter. Skolepengene var i 2006 årlig US$ 22 575, som steg til US$ 23 820 i 2007. Det undervises opp til doktorgradsnivå.
Skolene omfatter:
Rose O’Salem-Town
Rose O'Salem-Town er en amerikansk stumfilm fra 1910, regissert av D. W. Griffith.
Handling
Det blir påstått at flere millioner mennesker ble ofret på grunn av fanatiske reformatorers iver. Religiøs fanatisme var i de fleste tilfeller årsaken, men veldig mange av dem ble også offer for å tilfredsstille andres personlige nag, og denne historien viser hvor lett en slik forbrytelse kunne begås. Er folk overtroiske nok, så kreves det lite for å overbevise dem. I 1692 var agitasjonen spesielt stor i Salem, at en rekke mennesker mistet deres egen besittelse. Noen trodde til og med at de virkelig var hekser. På den annen side flyttet en del av innbyggerne vekk, fordi de var redde for å bli beskyldt for å være hekser.
Det finnes mange relikvier fra denne perioden som fremdeles eksisterer i Salem. Historien forteller om en gammel mor og barnet hennes som bor ved kysten. Moren lever av å pleie de syke blant bygdefolket. Den unge kvinnen forelsker seg i en Mohawk-indianer, og de forlover seg snart. Men hun blir anklaget av en hyklersk puritansk diakon, hvis fornærmende romantiske fremskritt hun tidligere hadde avvist indignert. Som hevn går han snart til de andre kirkemennene og anklager jenta og moren hennes for å være hekser.
For å overbevise de andre trangsynte fanatikerne i området blir det påstått at den gamle morens omsorg og kurering av syke innbyggere var på grunn av hekseri. Både mor og datter havner derfor i fengsel, og senere dømt av en fordomsfull jury til å bli brent på bålet. Men den unge kvinnens forlovede får hjelp fra vennene sine, for å redde henne fra denne forferdelige skjebnen. Indianerne reddet henne så raskt at enkelte av de mer overtroiske innbyggerne trodde at hun rett og slett hadde gått opp i røyk.
Arnhem Land
Arnhem Land er en av fem regioner i Nordterritoriet i Australia. Det ligger i det nordøstlige hjørnet av territoriet og rundt 500 kilometer fra territoriehovedstaden Darwin. Regionen har et areal på rundt 97 000 km² og en befolkning på 16 230. Nasjonalparken Kakadu nasjonalpark ligger i Arnhem Land.
Salomè
Salomè er en italiensk stumfilm fra 1910 regissert av Ugo Falena.
Arnhem Land
Oppdageren Matthew Flinders navngav området etter det nederlandske skipet Arnhem, som var på oppdagelsesreise i området rundt 1623. Skipet var igjen oppkalt etter Arnhem i Nederland.
Klimaet i Arnhem Land er tropisk monsunklima med en tørr årstid og regntid med liten temperaturvariasjon. Det administrative senteret er Nhulunbuy som er det fjerde største stedet i Nordterritoriet.
Gabon under Afrikamesterskapet i friidrett 2004
Gabon deltok under Afrikamesterskapet i friidrett 2004 (utendørs) fra 14. til 18. juli 2004 i Brazzaville i Republikken Kongo. Nasjonen tok ingen medaljer under mesterskapet.
Wolfe Creek (krater)
Wolfe Creek-krateret er et nedslagskrater i Vest-Australia. Det ligger i den nordøstlige delen av Store Sandørken, ca. 150 kilometer sør for byen Halls Creek. Krateret er del av Wolfe Creek Meteorite Crater National Park.
Krateret er rundt 875 meter i diameter og 60 meter fra kanten av krateret til den nåværende bunnen av krateret. Meteoritten som skapte krateret er anslått til en masse på rundt 50 000 tonn. Alderen er anslått til under 300 000 år.
Krateret ble oppdaget på flyfoto i 1947 og undersøkt to måneder senere. Det europeiske navnet på krateret kommer fra den nærliggende bekken Wolf Creek som ble oppkalt etter Robert Wolfe som var en gullgraver og butikkeier under gullrushet i 1880-årene.
Krateret har religiøs betydning for den lokale aboriginske Djaru-folket.
Ludwig Scotty
Ludwig Derangadage Scotty (født 20. juni 1948 i Anabar) var republikken Naurus president fra 29. mai 2003 til 8. august 2003, og fra 22. juni 2004 til 19. desember 2007.
Scotty ble i desember 2007 anklaget for korrupsjon, og et mistillitsvotum mot ham førte til at han ble avsatt som president, og tidligere vektløfter Marcus Stephen ble satt inn i embedet.
Ulf Hoffmann
Ulf Hoffmann (født 8. september 1961 i Neustrelitz i Mecklenburg-Vorpommern), tysk turner som deltok i de olympiske leker 1988 i Seoul.
Brattvåg kirke
Brattvåg kirke er en arbeidskirke fra 1977 i Haram i Ålesund kommune i Møre og Romsdal fylke. Den er en del av Den norske kirke og hører til Nordre Sunnmøre prosti i Møre bispedømme.
Byggverket er i betong og tre og har 650 plasser. Arkitekt for kirken var Aksel Fronth.
Adkomst til stedet er via Rv659.
Walt Bellamy
Walter Jones «Walt» Bellamy jr (født 24. juli 1937 i New Bern i Nord-Carolina, død 2. november 2013) var en amerikansk basketballspiller som deltok i de olympiske leker 1960 i Roma. Bellamy ble olympisk mester i basketball under OL 1960 i Melbourne. Han var med på det amerikanske laget som vant basketturneringen foran Sovjetunionen og Brasil. Det var femte gangen som basketball sto på det olympiske programmet, seksten lag deltok i turneringen. USA vant alle åtte kampene og ble olympiske mestere for femte gangen. Bellamy spilte alle åtte kampene og scoret 65 poeng for USA under OL-turneringen.
Chizhou
Chizhou (kinesisk: 池州市; Pinyin: Chízhōu Shì) er et byprefektur sør i den kinesiske provinsen Anhui.
Fjellet Jiuhua (Jǐuhuáshān) i fylket Qingyang er ett av den kinesiske buddhismes fire hellige fjell.
Administrative enheter
Chizhou består av ett bydistrikt og tre fylker:
Villemann og Magnhild
«Villemann og Magnhild» er ei folkevise av den typen vi kaller middelalderballader. Den er i Norge også kjent under andre navn: «Gudmund og Signeliti», «Gaute og Magnhild» og «Harpespelet tvingar nykken». I TSB-katalogen står den som TSB A 50. Den finnes også på svensk og dansk under navnet Harpans kraft, på islandsk som Gautakvæði og på Orknøyene som King Orfeo. Den norske visa er dokumentert i Telemark og Agder.
Handling
Magnhild gråter fordi hun vet at det er hennes skjebne å drukne i elva. Villemann bygger en solid bru og lar mange folk passe på henne, men likevel snubler brudehesten hennes da de skal over elva, og hun faller i vannet. Villemann sender bud etter harpen sin og spillet hans tvinger nøkken til å gi fra seg Magnhild.
Tekst
Den teksten vi oftest møter i sangbøker er Moltke Moes rekonstruerte tekst fra Norske Folkevisor ved Knut Liestøl og Moltke Moe, Kristiania 1920 s. 76:
1. Villemann og hass møy så prud, dei leika gulltavl i hennar bur. — Så liflig leika Villemann for si skjønn jomfru
2. Kvòr gong gullterningjen rann omkring, så rann det ei tår på Magnills kinn.
3. "Græt'e du åker, ell græt'e du eng, ell græt'e du det at du sov i mi seng?"
4. "Græt'e du gull, ell græt'e du jord, ell græt'e du det at du sat ved mitt bord?"
5. "Eg græt inkje åker, eg græt inkje eng, eg græt inkje det at eg sov i di seng."
7. "Eg græt'e meir fyr mitt kvite hold, at det må kje koma i svartan mold."
8. "Eg græt'e meir fyr mitt gule hår, at det må kje rotne i Vendels å."
9. "Eg græt'e så mykje fyr Blide-bru, der sokk til bonns mine systrar tvo."
10. "Magnill, Magnill still din gråt: eg skò bygggje bru ivi Vendels å."
11. "Eg skò byggje brui så håg og så ny og setje derunde stolpar av bly."
12. "Eg sko byggje brui så sterk og så håg og setje derunde stolpar av stål."
13. "Og alle mine sveinar skò ride i rad — eg vaktar deg nok for det kalde bad."
14. "Å, du må byggje om du vil, unde sky: det kan ingjen ifrå si folloga fly!
15. Du må byggje av bly, du må byggje av stål: det kan ingjen si folloga fly ifrå!"
16. Villemann let si ferd i rekkje, fir' og tjuge fyre og fir' og tjuge etter.
17. Då dei kom midtepå håge bru, då snåva hennar gangar i raude gullsko.
18. Gangaren snåva i raude gullsaum, og jomfruva raut åt stride straum.
19. Stolt Magnill slo opp med kvite hand: "Å Villemann, Villemann! hjelp meg i land!"
20. Villemann tala til smådrengjen sin: "Du hentar meg horpa i raude gullskrin!"
21. Fram kom horpa så vent ho let alt sat Villemann, sårt han gret.
22. Villemann gjeng'e for straumen å stå, meistarleg kunne han gullhorpa slå.
23. Han leika med lenpe, han leika med list: fuglen dåna på ville kvist.
24. Han leika med lempe han leika med gny: det gjallar i berg, og det rungar i sky.
25. Villemann leika så lang ein leik: då rivna borkjen av or og eik.
27. Han leika med vreide og leika med harm, han leika Magnill av nykkjens arm.
28. "Der hev du den eine, der hev du dei tvo, lat meg no hava mitt vatn i ro."
29. "Velkomi den fysste, velkomne dei tvo! men alli skò du hava ditt vatn i ro! "
30. Villemann leika og horpa skein, nykkjen han sprakk i hardan stein.
31. Dei fysste ordi som Magnill tala: "Sæl er den mo'er slik son må hava!"
32. "Sæl er den mo'er slik son'e å, endå sælar den honom må få!" — Så liflig leika Villemann for si skjønn jomfru
Frank Foss
Frank Foss (født 9. mai 1895, død 5. april 1989) var en amerikansk friidrettsutøver som konkurrerte i stavsprang.